text: [{"text_idx": "#000003", "text": "Bililhon ang ilang kamatayon. Lakip sila sa mga maayong anak sa katilingban nga misampa sa BHB ug andam magsakripisyo diha sa taas ug malisod nga rebolusyonaryong pakigbisog aron suklan ang kabangis sa estado, tapuson ang pagpahimulos ug pagpandaug-og sa mga langyawng monopolyo kapitalista, lokal nga burgesya komprador ug agalong yutaan, ug matukod ang katilingbang malambuon ang panginabuhi sa katawhan."}, {"text_idx": "#000004", "text": "Iskwad lider si Jason \u201cKa Rosil\u201d Peroda sa isa ka yunit sa BHB sa Surigao del Sur. Sulod sa unom ka tuig, kanunay hapsay ang iyang mga butang isip kabahin sa kaandam kanunay sa pakigsangka ug aktibo sa mga gimbuhaton sa yunit nahilunaan, ilabina sa mga kulturanhong aktibidad sulod sa pormasyon ug sa han-ay sa masa."}, {"text_idx": "#000005", "text": "Sa kapin lima ka tuig isip full timer sa BHB, si Olong \u201cKa Bensoy\u201d Dagium suod ang relasyon ngadto sa mga kauban, dili nagabalibad sa mga gimbuhaton ug makigsandurot sa masa. Naay higayon nga mibati siya og pasibo, apan sa iyang pagpaningkamot uban sa tabang sa mga kauban ug masa, nakaigpaw siya niini. Iskwad lider siya diha sa susamang yunit sa BHB."}]